Boltiten (Øystein Sunde)

«Boltiten» er en norsk sang som ble skrevet av Øystein Sunde, og utgitt 4. april 2005 på Sundes musikkalbum Sånn er'e bare.

Teksten til «Boltiten» fulgte med i CD-heftet til Sånn er'e bare. Den er en synsing om hvordan programmene om dyr på Animal Planet blir til. Den sparker også til det faktum at det er mest livsfarlige dyr som blir presentert på kanalen, og ikke eksempelvis ufarlige fugler som boltiten. Sangen går i raskt tempo når teksten dreier seg om de farlige dyrene, mens når boltiten blir nevnt går den i ufarlig sakte valse-takt.

Sunde presenterte sangen først på forestillingen Øystein Sunde ...og vel så det som ble fremført høsten 2002 på Dizzie Showteater Den var også med på settlista da Gitarkameratene fremførte forestillingen GitKam 2012 på samme scene høsten 2012.

Både tekst og noter ble publisert i noteboka Sånn er'e bare i 2006. Sunde bruker capo på tredje bånd.

Musikere og instrumenter 

Øystein Sunde: vokal, akustisk gitar
Stein Bull-Hansen: mandolin
Olga Konkova: trekkspill
Knut Hem: dobro
Olaf Kamfjord: kontrabass
Kari Iveland: kor
Anita Skorgan: kor

«Boltiten» fremført på NRK 

Komiprisen 2002 (sendt 31. august 2002).
Øystein Sunde ...og vel så det (sendt 25. desember 2004). De samme musikerne ble benyttet slik som i studioversjonen, med unntak av at koristene Iveland og Skorgan.

Referanser 

Sanger fra 2005
Sanger skrevet av Øystein Sunde